Siiski ei tohi eesmärki - luua enam ja paremaid töökohti - saavutada iga hinna eest. Tuleks jätkata Euroopa Liidu pikaajalisi traditsioone seoses korraliku töökeskkonna tagamisega kõikjal ELis ning seoses töötajate õiguste kaitsmisega. Kehtivad ühised miinimumeeskirjad töötingimuste, kollektiivse koondamise, osaajaga ja ajutise töötamise ning töötervishoiu ja -ohutuse, ema- ja vanemapuhkuse, võrdväärse töö eest võrdse tasu maksmise põhimõtte ja seksuaalse  ahistamise vastase kaitse kohta.